CELEX: 62014CN0037
Language: el
Date: 2014-01-24 00:00:00
Title: Υπόθεση C-37/14: Προσφυγή της 24ης Ιανουαρίου 2014 — Ευρωπαϊκή Επιτροπή κατά Γαλλικής Δημοκρατίας

7.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/18
            
         Προσφυγή της 24ης Ιανουαρίου 2014 — Ευρωπαϊκή Επιτροπή κατά Γαλλικής Δημοκρατίας
   (Υπόθεση C-37/14)
   2014/C 102/25
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J.-F. Brakeland και B. Stromsky)
   
      Καθής: Γαλλική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Γαλλική Δημοκρατία παρέβη τις υποχρεώσεις που υπέχει από το άρθρο 288, τέταρτο εδάφιο, ΣΛΕΕ και τα άρθρα 2, 3 και 4 της αποφάσεως 2009/402/ΕΚ της Επιτροπής, της 28ης Ιανουαρίου 2009, σχετικά με τα «προγράμματα περιόδου εμπορίας» που έθεσε σε εφαρμογή η Γαλλία στον τομέα των οπωροκηπευτικών (1), επειδή παρέλειψε να λάβει εμπροθέσμως τα αναγκαία μέτρα ώστε να ανακτήσει από τους λήπτες τις κρατικές ενισχύσεις που κρίθηκαν παράνομες και ασύμβατες με την εσωτερική αγορά βάσει του άρθρου 1 της ως άνω αποφάσεως και επειδή δεν ενημέρωσε εμπροθέσμως την Επιτροπή για τα μέτρα που έλαβε προς συμμόρφωση στην εν λόγω απόφαση·
            
         
               —
            
            
               να καταδικάσει τη Γαλλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η ταχθείσα με την απόφαση προθεσμία για την αναζήτηση των ενισχύσεων που κρίθηκαν παράνομες έληξε χωρίς να λάβει χώρα πλήρης ανάκτηση των ενισχύσεων αυτών.
   Ωστόσο, κατά την ημερομηνία ασκήσεως της υπό κρίση προσφυγής, η Γαλλική Δημοκρατία δεν είχε ακόμα λάβει τα αναγκαία μέτρα ώστε να ανακτήσει τις ενισχύσεις που χορηγήθηκαν στις λήπτριες επιχειρήσεις, ούτε γνωστοποιήσει στην Επιτροπή όλες τις ζητηθείσες πληροφορίες.
   
      (1)  ΕΕ L 127, σ. 11.